stanford-oval/wikipedia huggingface dataset:
רקטה עתירת משקל
היסטוריה > בתימן

החות'ים בתימן טוענים כי בידם רקטת באדר 3 מפיתוח איראני וכי ביצעו בה שימוש בקרבות בתימן. ייתכן כי הרקטה שבשימוש החות'ים היא שונה מהרע"ם שבידי הג'יהאד האיסלאמי, ולטווח ארוך יותר.[דרוש מקור]
סוגים ושימוש

| ייצור | שם | כניסה לשירות | טווח | גודל ראש קרב | משתמשים | מקורות |
| --- | --- | --- | --- | --- | --- | --- |
| הג'יהאד האסלאמי הפלסטיני הג'יהאד האסלאמי הפלסטיני | בדר 3 | 2019 | 40 ק"מ | 250 ק"ג | חות'ים חות'ים, חזבאללה חזבאללה,חמאס חמאס |  |
| הג'יהאד האסלאמי הפלסטיני הג'יהאד האסלאמי הפלסטיני | ג'חים עסקלאן | 2018 | 10 ק"מ | 150-250 ק"ג | הג'יהאד האסלאמי הפלסטיני הג'יהאד האסלאמי הפלסטיני |  |
| חזבאללה חזבאללה | בורכאן |  | 10 ק"מ | 100-500 ק"ג | חזבאללה חזבאללה, מיליציות שיעיות בעיראק |  |
הערות שוליים

1 2  כתבי ישראל היום, הנשק החדש של חמאס: רקטות כבדות לטווח קצר, באתר ישראל היום, 29 במרץ 2017
1 2  דני קושמרו, ‏"כשמשהו כזה נופל - הנזק יכול להיות ניכר": הכירו את הרקטה המשודרגת של חמאס, באתר ‏מאקו‏, 19 במאי 2021
1 2 3 4 5 6  אליאור לוי ומתן צורי, "הגיהינום של אשקלון": זו הרקטה שיצרה מכתש בעוטף, באתר ynet, 18 בנובמבר 2019
1 2   גילי כהן, חמאס מחזיק בעשרות רקטות כבדות המיועדות לפגוע ביישובי עוטף עזה, באתר הארץ, 28 במרץ 2017
1 2  רוני דניאל, ‏כמעט 300 ק"ג חומר נפץ: הטיל החדש של הג'יהאד, באתר ‏מאקו‏, 15 בנובמבר 2019
↑  אליאור לוי ומתן צורי, "הגיהינום של אשקלון": זו הרקטה שיצרה מכתש בעוטף, באתר ynet, 18 בנובמבר 2019
↑  מטחי הרקטות לא פוסקים. החמאס: ירינו טיל באדר 3 מגפון, אליק מאור, 24 בפברואר 2020
↑  טיל "בדר 3", ששוגר על ידי "גדודי ירושלים" באשקלון .. מה המאפיינים הבולטים שלו? 11 במאי 2021, אתר "saudi24news"
↑  למד אודות טיל "בדר 3" ששוגר על ידי "גדודי ירושלים" באשקלון 4 במאי 2021, אתר "الشرق" (המזרח)
↑   עמוס הראל, תוכנית צה"ל למלחמה בצפון: חפירות בגבול ופינוי 78 אלף תושבים, באתר הארץ, 18 בנובמבר 2016
↑  אמיר בוחבוט‏, מאות ק"ג של חומר נפץ: טיל ה"בורקאן" נורה לראשונה לעבר ישראל, באתר וואלה, 4 בנובמבר 2023
↑  חיזבאללה מפרסם: כך שיגר רקטות בורקאן לעבר בסיס בירנית • צפו, באתר JDN‏
↑  אליאור לוי, מהקסאם ל"גיהנום של אשקלון": כך שדרגו ארגוני הטרור את האיום הרקטי מרצועת עזה, MSN,‏ 7 במאי 2021
שונית קינגמן

| --- | --- |

 נתונים גאוגרפיים
 מיקום:  האוקיינוס השקט 
 קואורדינטות:  6°23′00″N 162°25′00″W﻿ / ﻿6.3833333333333°N 162.41666666667°W﻿ / 6.3833333333333; -162.41666666667
 שטח:  0.012 קילומטר רבוע
 גובה מרבי:  ערך בלתי־ידוע
 נתונים מדיניים
 מדינה:  ארצות הברית 
 אוכלוסייה:  0 (2015)
 אזור זמן:  UTC-11
 על שם:  וו. א. קינגמן 
 מגלה:  אדמונד פאנינג 
 תאריך גילוי:  1798 
    לחצו כדי להקטין חזרה    לחצו להגדלה   
 
תמונת לווין של השונית
שונית קינגמן (באנגלית: Kingman Reef) היא שונית אלמוגים טרופית בשטח של כקילומטר רבוע, באמצע הדרך בין הוואי לסמואה האמריקאית. השונית נמצאת בנקודה הצפונית ביותר של איי הקו הצפוני, ומהווה טריטוריה של ארצות הברית בשליטת צי ארצות הברית.
השונית סגורה לציבור.
היסטוריה

השונית התגלתה בשנת 1798 על ידי רב החובל אדמונד פאנינג במסעו על אונייתו "בסטי". השונית שמופתה על ידי רב החובל וו. א. קינגמן בשנת 1853 ונקראת על שמו, סופחה רשמית לארצות הברית ב-10 במאי 1922.
גאוגרפיה

אורך קו החוף של השונית, בשעות שפל הוא כ-3 ק"מ. גובה השונית מעל פני הים הוא מטר אחד בשעת שפל, ובשעת הגאות מכוסה השונית מים. השונית מקיפה לגונה עמוקה בה ניתן לעגון.
כלכלה

השונית אינה מיושבת ואין בה משאבים טבעיים. חברת התעופה פאן אמריקן השתמשה בלגונה בין השנים 1937–1938 כתחנת עצירה בין הוואי לסמואה האמריקאית וכן כנקודת עצירה של מטוסים ימיים בדרכם לניו זילנד.
רודולף פרנץ הס

ערך זה עוסק במפקד מחנה ההשמדה אושוויץ. אם התכוונתם לאישים אחרים, ראו .
| --- | --- |

הס בעת משפטו בפולין, 1947
 לידה:  25 בנובמבר 1901 האימפריה הגרמנית באדן-באדן, גרמניה
 הוצאה להורג:  16 באפריל 1947 (בגיל 45) פולין אושוויץ, פולין
 מקום קבורה:  אושוויץ I 
 מדינה:  גרמניה, הרייך הגרמני 
 השכלה:  Karl-Friedrich-Gymnasium Mannheim 
 בן או בת זוג:  Hedwig Höß  Eleonore Hodys 
 מספר צאצאים:  5 
 השתייכות:  גרמניה הנאצית גרמניה הנאצית
 תקופת הפעילות:  1934–1945 (כ־11 שנים)
 דרגה:   אובר-שטורמבאנפיהרר
 תפקידים בשירות
 מפקד מחנה אושוויץ-בירקנאו
 פעולות ומבצעים
 מלחמת העולם הראשונה   מלחמת העולם השנייה
 עיטורים
  צלב הברזל דרגה שנייה
 
רודולף פרנץ הס רגעים ספורים לפני תלייתו
רודולף פרנץ הס לאחר תלייתו.
16 באפריל 1947
מקום תלייתו של רודולף פרנץ הס באושוויץ
הבית בו התגורר הס עם משפחתו בעת שפיקד על אושוויץ, סמוך למחנה 1
רודולף פרנץ פרדיננד הֶס (בגרמנית: Rudolf Franz Ferdinand Höß; ‏25 בנובמבר 1901 – 16 באפריל 1947) היה בכיר נאצי ומפקד מחנה ההשמדה אושוויץ, היה אחראי לרצח של מיליוני יהודים ושל מאות אלפי קרבנות בני עמים אחרים באושוויץ, במהלך השואה. הס היה מי ששימש כמפקד אושוויץ לתקופה הארוכה ביותר (מ-4 במאי 1940 - נובמבר 1943 ולאחר מכן מ-8 במאי 1944 עד 18 בינואר 1945). הוא בדק והטמיע אמצעים לביצוע שיטתי של משנתו של היטלר לרצח העם היהודי בשטחי הכיבוש הנאצי, הידוע בשם הפתרון הסופי. ביוזמת אחד הכפופים לו, קארל פריטש, הס הציג את רעיון השימוש בחומר ההדברה ציקלון בי לשימוש בתאי הגזים מה ששימש לרצח של יותר ממיליון איש.
לאחר המלחמה נידון והורשע ברצח עם כפושע מלחמה, והוצא להורג בתלייה ב-1947 בתוך מחנה אושוויץ.
ביוגרפיה

הס נולד בעיר באדן-באדן למשפחה קתולית אדוקה. הוא היה הבכור מבין שלושה ילדים ובן יחיד, ילד בודד ללא חברים בני גילו עד שהחל ללמוד בבית ספר יסודי. בביוגרפיה שלו הוא טען שנחטף לזמן קצר בנעוריו על ידי צוענים.
אביו, קצין צבא לשעבר ששירת במזרח אפריקה הגרמנית, ניהל עסק לתה וקפה. הוא החליט עבור בנו שהוא רוצה לחנך אותו חינוך דתי כך שהוא ייכנס לעולם הכמורה, ולכן הקפיד לחנך את בנו על עקרונות דתיים נוקשים ועם משמעת צבאית. הס גדל עם אמונה כמעט פנאטית בתפקיד המרכזי של חיים מוסריים.
נעוריו ומלחמת העולם הראשונה

חרף שאיפות אביו שיהפוך לכומר, התנדב בשנת 1915 לצבא, לאחר מות אביו, וכנער בן 15 הספיק להשתתף במלחמת העולם הראשונה. הוא נשלח להילחם כמש"ק לצד העות'מאנים בעיראק ובארץ ישראל, וקיבל שני עיטורי צלב הברזל. במהלך הלחימה נפצע ואושפז בבית החולים בוילהלמה.
בתום המלחמה הצטרף ל"פרייקור של רוסבאך" - מיליציות בריונים ימניות קיצוניות שנהגו להתנפל על גורמי שמאל באלימות, וכן על פולנים ובני המדינות הבלטיות, באזורי הגבול המזרחי של גרמניה. הוא השתתף בפעולות ה"פרייקור" בחבל שלזיה העילית, וכן באזור הבלטי ובחבל הרוהר.
הצטרפות למפלגה הנאצית

בשנת 1922 הצטרף למפלגה הנאצית ובשנת 1923 נידון לעשר שנות מאסר על מעורבות ברצח ולטר קאדוב - מורה שנחשד בשיתוף פעולה עם שלטונות הכיבוש הצרפתיים בחבל הרוהר. עמו נידון למאסר גם מרטין בורמן, מי שעתיד היה למלא תפקיד בכיר לצד היטלר בהיסטוריה רווית הדם של הרייך השלישי. לימים יטען הס כי קיבל על עצמו את האחריות העיקרית לרצח, בין היתר בגלל שבורמן היה נשוי.
הס שוחרר בחנינה כללית ב-1928, וב-1929 לצד עיסוקו בחקלאות, המשיך פעילותו בחוגי הימין הקיצוני, והצטרף לארגון הקיצוני "אגודת ארטמן", שהטיפה להתיישבות בשטח פולין שבמזרח. בשנה זו התחתן עם הדוויג הנזל, ולימים נולדו לזוג חמישה ילדים. בתקופה זו גם פגש לראשונה את היינריך הימלר.
שירותו באס אס

בספטמבר 1933 התקבל לאס אס, וב-1934 התבקש לדבריו על ידי הימלר להצטרף ליחידות גולגולת המת (אס-אס-טוטנקופּף-פֶרבֵנדה, SS-Totenkopfverbände) ואכן התגייס אליהם בדצמבר אותה שנה. יחידות אלה, שהיו מורכבות מנאצים קנאים, היו המאגר האנושי להפעלת מחנות הריכוז, וכל מנגנון השמדת היהודים מאוחר יותר. הס הוצב במחנה הריכוז דכאו בתפקיד "מפקד בלוק". בשנת 1938 הועבר לתפקיד עוזר מפקד מחנה זקסנהאוזן ובנובמבר אותה שנה קודם לדרגת האופטשטירמפירר. בשנת 1939 התקבל כחבר בוואפן אס אס לאחר פלישת גרמניה הנאצית לפולין. הוא נחשב למצטיין בתפקידו והממונים עליו המליצו שיקבל תחומי אחריות נוספים וקידום. בינואר 1940 בעת ששימש כמפקד מחנה זקסנהאוזן, הוא ציווה על כל האסירים שלא הוקצו לטובת עבודה, לשהות בחוץ בתנאי מזג אוויר קשים ובטמפרטורה שהגיעה עד מינוס 26 מעלות צלזיוס כאשר לרובם לא היה ביגוד מתאים, לא כפפות ולא מעילים. כאשר חבריהם למחנה ניסו לקחת אותם לטיפול רפואי הס הורה על סגירת דלתות המרפאה, במהלך היום מתו 78 אסירים ועוד 67 מתו בלילה.
שירותו באס אס > מפקד אושוויץ

במאי 1940, קיבל פיקוד על מחנה ההשמדה אושוויץ. בזמן ששהה באושוויץ ארגן הס את המחנה והכינו למילוי תפקידו ב"פתרון הסופי לשאלת היהודים". השמדת היהודים בקנה מידה תעשייתי החלה בפועל שם, בינואר 1942. לדברי גיסו של הס, שבזמן המלחמה התארח וסייר באושוויץ, הוא שאל את הס כיצד הוא מסוגל לתפקד בשגרת הזוועה השוררת במחנה. הס השיב לו, לדבריו, שלא יוכל להבין זאת משום שאושוויץ זו "פלנטה אחרת".
בדצמבר 1943 הודח הס מתפקידו כמפקד אושוויץ והוחלף על ידי ארתור ליבהנשל, ככל הנראה בשל קשר שרקם עם אסירה אוסטרית קומוניסטית. נראה שהוא ניצל מעונש חמור יותר הודות לנאמנות שגילה בזמנו לבורמן (ר' למעלה). הס החליף את ליבהנשל בתפקידו ב-WVHA ("המשרד הראשי למשק ולמינהל" של האס אס). בתפקיד זה היה אחראי, בין היתר, להחדרת השימוש בגז ציקלון בה בתעשיית השמדת היהודים.
שירותו באס אס > מבצע הס

ב-8 במאי 1944 הורה הימלר להס לשוב לאושוויץ כדי לפקד על "מבצע הס" - השמדת יהודי הונגריה.
במבצע זה הועברו למעלה מ-430,000 מיהודי הונגריה למחנות והושמדו תוך 56 ימים. גם עם שימוש במתקנים שתכנן הס לצרכים אלו לא הצליחו הנאצים להתמודד עם המספר העצום של גופות הקורבנות, וצוות המחנה נפטר מאלפי גופות על ידי שריפה בבורות פתוחים. במהלך החודשים מאי ויוני הושמדו כמעט 10,000 יהודים כל יום בתאי הגזים. מכיוון שמספר הנרצחים עלה על הקיבולת של תאי הגזים והמשרפות, נעשו הוצאות להורג המוניות בבורות. יהודים אולצו  להתפשט, ואז הובילו לבור אש נסתר על ידי הזונדרקומנדו, שם הם נורו על ידי ה-SS, ואז הושלכו ללהבות.
עם נפילת הרייך השלישי

בתום המלחמה נעלם הס והתנהל אחריו מרדף. הוא נלכד ב-11 במרץ 1946 על ידי יחידה של המשטרה הצבאית הבריטית, בפיקודו של הנס אלכסנדר. לכידתו התאפשרה אחרי איתור אשתו של הס, הדוויג, שבמהלך חקירתה הסגירה את מקום מחבואו: חווה בסמוך לגבול הדני ליד גוטרופל, תחת השם פרנץ לאנג. כשנתפס בידי חוליה בריטית שהוביל היהודי קפטן הנס אלכסנדר, הציג הס מסמכי זיהוי מזויפים על שם פרנץ לאנג. קצין בריטי יהודי בשם קארל אברהמס, התעקש לבדוק את טבעת הנישואין שענד, ומצא שבחלקה הפנימי חרותים השמות "רודולף" ו"הדוויג", שם אשתו. אז נשבר והודה בזהותו.
ב-16 במרץ 1946 השמיע באוזני שני קצינים של יחידת התחקור של הצבא הבריטי הצהרה לפיה "אני עצמי ארגנתי, לפי הוראות שקיבלתי מהימלר במאי 1941, את ההמתה בגז של שני מיליון בני אדם, מיוני–יולי 1941 ועד סוף 1943, התקופה שבה הייתי מפקד אושוויץ". במהלך משפטי נירנברג הופיע כעד במשפטם של ארנסט קלטנברונר, אוסוולד פוהל ומפעל אי גה פארבן. ב-25 במאי 1946 נמסר לידי הפולנים, וב-2 באפריל 1947 הם דנו אותו למיתה בתלייה. העונש הוצא לפועל ב-16 באפריל 1947 ברחבה שלפני הכניסה לקרמטוריום במחנה הריכוז אושוויץ I.
דמותו של הס מופיעה בספרו של ויליאם סטיירון "בחירתה של סופי" משנת 1979 ואף בגרסה הקולנועית בעלת אותו שם משנת 1982. הספר והסרט אינם מבוססים על מקרים אמיתיים והאירועים בהם מופיע הס הם פרי דמיונם של היוצרים.
משפחתו

ב-17 באוגוסט 1929 הוא התחתן עם הדוויג הנסל (3 במרץ 1908 עד 15 בספטמבר 1989). בשנים 1930 עד 1943 נולדו לזוג חמישה ילדים, שני בנים: קלאוס והנס ירגן, ושלוש בנות: היידה־טראוד, אינגה־בריגיט ואנגרט.
קלאוס, נולד ב-1930, מת ככל הנראה בשנות השבעים באוסטרליה, מצריכת יתר של אלכוהול; היידה־טראוד נולדה ב־1932 ומתה מסרטן בגרמניה בעשור השני של המאה ה-21; אינגה־בריגיט נולדה ב־1933, מתגוררת בארה״ב; הנס־ירגן, נולד ב־1937 בדכאו, שם שירת אביו ומתגורר בגפו בעיירת נופש בצפון גרמניה; אנגרט, נולדה ב־1943 באושוויץ ומתגוררת בפולדה בגרמניה.
אשתו של הס, הדוויג, הופיעה קצרות כעדה במשפטי אושוויץ, שנערכו בפרנקפורט באמצע שנות השישים. היא מתה ב־1989 בגיל 81.
ריינר הס, נכדו של הס (בנו של הנס־ירגן), הופיע, לצד צאצאים אחרים של נאצים בכירים, בסרט "ילדי היטלר", אשר הוקרן בערוץ 2 ב-1 במאי 2011. בספרו של אלדד בק "גרמניה, אחרת", הוא מתאר בהרחבה את פגישותיו עם ריינר. ב-2020 כתב בק שריינר שבמהלך השנים ניסה להציג עצמו כמתנגד לנאציזם וסולד ממעשי סבו, למעשה השתמש בשמו כנכד לפושע נאצי בכיר על מנת להונות אנשים ולהוציא מהם כספים במרמה. אחיו הגדול של ריינר, קאי, הוא ממקימי הקהילה האוונגלית בשטוטגרט ומנהלה כיום, והוא מנסה לפרסם את פעילותו הפלילית של אחיו ולמנוע את גנבותיו. בהמשך פרסם בק, שניצולת השואה אווה מוזס קור, ש"אימצה" כנכד את ריינר ב־2014, לאחר ששכנע אותה שמשפחתו מתעלמת ממנו בשל "התכחשותו לפשעי סבו, ופועלו להנצחת זכר השואה", ניתקה את הקשר ביניהם פחות משמונה חודשים לאחר שנפגשו.
אינגה בריגיט, אחת מבנותיו, צוטטה אומרת שמעולם לא קראה את ספר הזיכרונות של אביה בטענת חוסר עניין וש"הנאצים תמיד מקבלים סיקור גרוע". למרות זאת, היא מתחה ביקורת על ריינר הס ואמרה שהוא לא נולד באותו זמן, ולכן לא יכול היה לדעת מה קרה מה שעושה אותו "צעיר שקרן, מכור לסמים, שוחר תהילה, רעב כסף ומרושע".
עליו במדיה

האוטוביוגרפיה שלו אותה כתב בכלא הפולני לאחר לכידתו, אשר פורסמה בשנת 1958 בשם "רודולף הס - הקומנדנט של אושוויץ", הציגה אותו כמי שגידלו אותו ל"חוש חזק לחובה" ואשר נשבע ל"מעלה הגבוהה של הציות הצבאי". האוטוביוגרפיה תורגמה ויצאה לאור בעברית בהוצאת "בית לוחמי הגטאות" בשנת 1978.
בשנת 2023 יצא לאקרנים סרט עליו ועל משפחתו בשם אזור העניין (באנגלית: The Zone of Interest) זה הוא סרט דרמה היסטורי שכתב וביים ג'ונתן גלייזר, המבוסס באופן רופף על הרומן משנת 2014, "The Zone of Interest", מאת מרטין איימיס. הסרט נעשה בשיתוף פעולה בין ארצות הברית, בריטניה ופולין. מככבים בו כריסטיאן פרידל (אנ') בתור המפקד הנאצי הגרמני רודולף פרנץ הס, השואף לבנות חיים מושלמים עם אשתו, הדוויג (סנדרה הולר), בבית חדש ליד מחנה הריכוז הגרמני אושוויץ.
לקריאה נוספת

צבי שנר (עורך), "הקומנדנט מאושוויץ מעיד", רשימותיו של רודולף פרדינאנד הס, הוצאת הקיבוץ המאוחד / בית לוחמי הגטאות, ה'תשכ"ה, 1964
יואכים פסט, פני הרייך השלישי, הוצאת מערכות, 1987, עמ' 320-308
תום שגב, חיילי הרשע, ירושלים: דומינו 1987
תומאס הרדינג, הנס ורודולף: המצוד אחר מפקד אושוויץ, הוצאת כתר, 2013
אלדד בק, גרמניה, אחרת, הוצאת ידיעות אחרונות, 2014
הערות שוליים

↑  Israel Gutman, Michael Berenbaum, United States Holocaust Memorial Museum, U.S. Holocaust Research Institute, Anatomy of the Auschwitz death camp, Bloomington : Published in association with the United States Holocaust Memorial Museum, Washington, D.C. by Indiana University Press, 1994, ISBN 978-0-253-32684-3
↑  Auschwitz-Birkenau - Franciszek Piper, web.archive.org, ‏2011-05-21
↑  Michael Phayer, The Catholic Church and the Holocaust, 1930-1965, Indiana University Press, 2000-09-01, ISBN 978-0-253-33725-2
↑  Constantine Fitzgibbon, Rudolf Hoess, Joachim Neugroschel, Rudolph Hoess, Primo Levi, Commandant of Auschwitz : The Autobiography of Rudolf Hoess, New Ed edition, London: Phoenix, 2000-09-01, ISBN 978-1-84212-024-8. (בenglish)
↑  Joseph Tenenbaum, Auschwitz in Retrospect: The Self-Portrait of Rudolf Hoess, Commander of Auschwitz, Jewish Social Studies 15, 1953, עמ' 203–236
↑  The Third Reich in Power by Richard J. Evans: 9780143037903 | PenguinRandomHouse.com: Books, PenguinRandomhouse.com (באנגלית אמריקאית)
↑  Architect of death at Auschwitz : a biography of Rudolf Höss | WorldCat.org, search.worldcat.org (באנגלית)
↑  תום שגב, חיילי הרשע, עמ' 168, בתוך: המיליון השביעי: הישראלים והשואה, עמ' 460; עמ' 533, הערה 13.
↑  Wilkinson, Alec (2008-03-10). "Picturing Auschwitz". The New Yorker (באנגלית אמריקאית). ISSN 0028-792X. נבדק ב-2024-03-27.
↑  הדוויג סיפרה שהס נבגד על ידי חותנו, אביה, שמסר למודיעין הבריטי היכן הוא נמצא והסגיר אותו, אך לפי גרסה אחרת, הדוויג עצמה היא שהסגירה את בעלה, מאחר שלא סלחה לו על שבגד בה באושוויץ עם אסירה מאוסטריה (ראה כתבתו של אלדד בק בהערות שוליים)
↑  איתמר אייכנר, "זה הסיפור של סבי": איש המודיעין היהודי לכד את מפקד אושוויץ, באתר ynet, 6 בפברואר 2020
עופר אדרת, טבעת הנישואין שהובילה לתלייתו של מפקד אושוויץ, באתר הארץ, 15 באפריל 2017
↑  "Hiding in N. Virginia, a daughter of Auschwitz". Washington Post (באנגלית אמריקאית). 2023-05-17. ISSN 0190-8286. נבדק ב-2024-03-24.
↑  לוסי אדלינגטון (אנ'), "התופרות מאושוויץ", באתר "כותר", מטר הוצאה לאור בע"מ, שנת 2023
↑  אלדד בק, הנכד הפושע של מפקד אושוויץ, באתר ישראל היום, 23 ביולי 2020
↑  אלדד בק, ניצולת השואה ניתקה קשר עם נכדו של רודולף הס, באתר ישראל היום, 27 ביולי 2020
↑  Graham Anderson, My Nazi family, The Berliner, ‏2014-05-06 (באנגלית בריטית)
↑  רודולף פרדינאנד האס, "הקומנדנט מאושביץ מעיד", הוצאת הקיבוץ המאוחד והוצאת בית לוחמי הגטאות, תל אביב, שנת 1978
| --- | --- |
בקרת זהויות :  NLI: 987007262826805171  PLWABN: 9810598529205606  BIBSYS: 90054456  BNE: XX1477359  BnF: cb12172430k (data)  CANTIC: a11468348  CiNii: DA01989769  GND: 118552252  ICCU: CFIV065951  ISNI: 0000 0001 2023 956X  LCCN: n83193031  LNB: 000316518  NDL: 00443807  NKC: jn20000700739  NLG: 72642  NLK: KAC200605235  NSK: 000627155  NTA: 072715901  RERO: 02-A003394693  SELIBR: 347319  SUDOC: 02727957X  VIAF: 36959026   WorldCat (עם VIAF): 36959026 
תרגום האוטוביוגרפיה של רודולף פרנץ הס. המהדורה שהוצאה בשנת 1978 על ידי הוצאת הקיבוץ המאוחד והוצאת בית לוחמי הגטאות
שב ואל תעשה

שב ואל תעשה הוא מושג המוזכר בתלמוד ובספרי הפוסקים, והפך נפוץ כביטוי גם בעברית החדשה. לצירוף זה כמה שימושים[דרושה הבהרה], והנפוץ שבהם הוא קביעה כי במקרי ספק מסוימים יש להימנע מעשיית כל פעולה כברירת מחדל.
בכוח חכמים לתקן ולהתיר לעבור על מצווה מהתורה, באופן של שב ואל תעשה, כלומר הורו להימנע מקיום מצוות עשה מסיבות שונות.
הבחנה בין "קום עשה" ל"שב ואל תעשה"

בתלמוד מובא הבדל בין שני סוגים של לאווים: לאו שעשייתו כרוכה במעשה אקטיבי ("קום ועשה") לעומת לאו שאין בו מעשה ("שב ואל תעשה"). מסקנת התלמוד היא כי לאו שאין עשייתו כרוכה בפעולה אקטיבית - חומרתו קלה יותר ואין לוקים עליו.
בפסיקת הלכה

במסכת ברכות התלמוד קובע כי אין לעבור עבירה או לדחות קיומה של מצוות עשה באופן אקטיבי, אך לעומת זאת ניתן לעיתים להימנע מקיום מצווה בצורה של "שב ואל תעשה"; כלומר, אם אינו "עוקר דבר במעשה בידיים, אלא יושב במקומו ודבר תורה נעקר מאליו".
המקרים בהם נעשה שימוש בכלל זה הם כאשר חז"ל ראו צורך לתקן תקנה מסוימת המבטלת את מצוות התורה, או במקרים בהם הערך של כבוד הבריות מתנגש עם קיומה של מצווה מסוימת. כאמור, במקרה שיש צורך להכריע בין "כבוד הבריות" לבין ביטול מצווה באופן אקטיבי, גובר הערך של קיום המצווה, כלשון הפסוק המובא בסוגיה: "אין חכמה ואין תבונה ואין עצה לנגד ה'". דוגמאות בולטות לכלל זה הוא האיסור מדרבנן לתקוע בשופר וליטול לולב כאשר ראש השנה או היום הראשון של סוכות חל בשבת, וזאת מחשש לטלטול ברשות הרבים, שהוא איסור תורה.
דוגמאות ליישום כלל זה מובאות בסוגיה במסכת ברכות, בסוגיה נוספת במסכת יבמות וגיטין
שב ואל תעשה עדיף

במקומות בהם יש ספק אם לעשות פעולה כלשהי שייתכן שתביא לתוצאה חיובית אך מאידך ייתכן שתגרום לתוצאה שלילית, משתמשים לעיתים במדיניות של "שב ואל תעשה - עדיף". כך למשל כותב רבי אליעזר פאפו בספרו "פלא יועץ": "יש דברים שהמניעה היא טובה עד מאד, כגון בכל דבר שיש לחוש אחד מני אלף שיש צד נדנוד עברה ולא יש [=אין] מצווה ברורה - שב ואל תעשה עדיף". על גישה כזו הנמנעת מליטול החלטה כאשר זו נדרשת נמתחת לעיתים ביקורת, כעין משפטו המפורסם של רבי יוחנן: "ענוותנותו של רבי זכריה בן אבקולס (ההחלטה שלא להקריב את קורבן הקיסר לאחר שהוטל בו מום על ידי השליח, ולא להרוג את השליח), החריבה את ביתנו ושרפה את היכלנו והגליתנו מארצנו".
ההטייה הקוגניטיבית להעדפה של המצב הקיים על פני שינוי נקראת גם בעברית הטיית שב ואל תעשה.
הערות שוליים

↑  תלמוד בבלי, מסכת תמורה, דף ג', עמוד א'; תלמוד בבלי, מסכת מכות, דף י"ג, עמוד ב'
↑  תלמוד בבלי, מסכת ברכות, דף כ', עמוד א', ובפירוש רש"י שם.
↑  תלמוד בבלי, מסכת יבמות, דף צ', עמוד ב'; תלמוד בבלי, מסכת גיטין, דף ל"ו, עמוד ב'.
↑  תלמוד בבלי, מסכת עירובין, דף ק', עמוד א'.
↑  "פלא יועץ", ערך "מניעה".
↑  תלמוד בבלי, מסכת גיטין, דף נ"ו, עמוד א'.
שורש 105

שורש 105 או בּוֹ בּוּ (בסינית: 癶部, פיניין: Bō bù) הוא השורש המאה וחמש של הכתב הסיני. פירושו "צעדים" או "רגליים" והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים.
במילון קאנגשי, יש 15 תווים (מתוך 49,030) שניתן למצוא תחת שורש זה.
התפתחות

השורש בכתב החותם הקטן (שְׂיָאוגְ'ווָאן, 小篆, xiǎozhuàn)
תווים נגזרים

| מספר קווים | תווים |
| --- | --- |
+0: 癶
+3: 癷
+4: 癸癹発JP (=發)
+7: 登發
לקריאה נוספת

Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1.
Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}:  (עזרה)
רוי ניסני

ניסני במהלך מרוץ פורמולה 3, אוקטובר 2014
רוי ניסני (נולד ב-30 בנובמבר 1994) הוא נהג מרוצים ישראלי בעל אזרחות צרפתית. מתחרה באליפות הפורמולה 2. היה חבר במשך 3 עונות באקדמיית ויליאמס לנהגים.
ביוגרפיה

ניסני נולד וגדל בישראל, בנו של נהג המרוצים חנוך ניסני. הוא החל להתחרות במרוצי קארטינג בגיל 6 וב-2004 סיים רביעי באליפות אירופה בקארטינג לילדים. ב-2010 הצטרף לקבוצת המרוצים מויקה מוטור הגרמנית. ב-2013 החל להתחרות בסבב הפורמולה 3, בעונתו הראשונה סיים במקום ה-22 הכללי, והצליח לסיים שלוש פעמים בעשירייה הראשונה, כשהישגו הטוב ביותר היה מקום שמיני. עונה לאחר מכן התברג חמש פעמים לעשירייה הראשונה, וקבע את הישג השיא שלו במרוץ נורבורגרינג בו סיים שישי. את העונה סיים במקום ה-17 הכללי.
באוקטובר 2014 זומן ניסני למבחנים בקבוצת הפורמולה 1 סאובר.
ב-2015 הצטרף לקבוצת טק-1 הצרפתית והחל להתחרות בסבב תחרויות פורמולה רנו 3.5. את הנקודות הראשונות שלו השיג כשסיים שמיני במרוץ בהונגריה. ביולי 2015 סיים במקום השלישי במסלול רד בול רינג באוסטריה. את עונת המרוצים סיים במקום ה-13.
במרץ 2016 הצטרף לקבוצת המרוץ לוטוס בתחרויות פורמולה V8‏ 3.5. ב-23 ביולי רשם את ניצחון הבכורה שלו בסבב, לאחר שסיים ראשון במרוץ בסילברסטון שבבריטניה, יום למחרת חזר על הישג זה באותו המסלול. את העונה בת 18 המרוצים סיים במקום הרביעי עם 189 נקודות, במהלכה עלה שבע פעמים לפודיום: שלוש פעמים סיים במקום הראשון וארבע פעמים במקום השני.
ב-2017 עבר לקבוצת RP Motorsport והתחרה בפורמולה 3.5. את העונה סיים במקום החמישי הכללי עם 201 נקודות, כאשר היה רחוק 3 נקודות מהמקום השלישי. בשנת 2018, חתם ניסני בקבוצת המרוצים קאמפוס המתחרה בסבב אליפות הפורמולה 2. במהלך העונה צבר רק נקודה אחת והוחלף על ידי רוברט מהרי בשני המרוצים האחרונים של העונה. ב-2019 לא התחרה בשל פציעה.
ניסני הוזמן על ידי קבוצת ויליאמס להשתתף בנסיעות המבחן שנערכו באבו דאבי בסמוך לסיום עונת 2019 ובהמשך הוחתם כנהג מבחן בקבוצה לקראת עונת 2020 בפורמולה 1. ניסני נהג במספר מקצי אימון בעונת 2020 במרוצים במסגרת הגרנד פרי הספרדי והאיטלקי (במונצה). בכך היה לנהג הישראלי השני (לאחר אביו, חנוך) אשר נהג במקצי אימון בסבב. במקביל, התחרה בפורמולה 2, במסגרת קבוצת טרידנט האיטלקית. את העונה סיים במקום ה-19 עם 5 נקודות.
בינואר 2021 הודיעה ויליאמס כי ניסני ימשיך בתור נהג המבחן של קבוצת ויליאמס גם בעונת 2021. בהמשך החודש חתם בקבוצת DAMS עבורה יתחרה בפורמולה 2.
הערות שוליים

↑  אודי עציון, רוי ניסני זומן לאימון בסאובר מהפורמולה 1, באתר ynet, 17 באוקטובר 2014
↑  מערכת וואלה! ספורט‏, רוי ניסני סיים במקום השלישי במרוץ ברד בול רינג, באתר וואלה, 12 ביולי 2015
↑  ynet ספורט, לוטוס החתימה את רוי ניסני, באתר ynet, 22 במרץ 2016
↑  טבלת הדירוג באתר פורמולה 3.5.
↑  ניסני סיים חמישי בעולם, עשוי לעבור לפורמולה 1, באתר ONE‏, 18 בנובמבר 2017
↑  אודי עציון, הפתעה לחג: רוי ניסני יתחרה בפורמולה 2, באתר ynet, 29 במרץ 2018
↑  Roberto Merhi replaces Nissany at Campos for remainder of F2 season, Crash.net, 25 September 2018
↑  Nissany gets Williams practice outings in new test driver role, Motorsprt.com, 15 January 2020
↑  רוי ניסני חוזר למונזה, יפתח את סדרת האימונים של וויליאמס לקראת המירוץ, באתר וואלה, 1 בספטמבר 2020
↑  F2 grid complete for 2020 as Nissany joins Trident, Motorsport.com, 26 February 2020
↑  Nissany retains role as Williams F1 test driver, Motorsport.com, 19 January 2021
↑  Williams test driver Nissany joins DAMS in F2, Motorsport.com, 29 January 2021
שורש 107

שורש 107 או פִּי בּוּ (בסינית: 皮部, פיניין: Pí bù) הוא השורש המאה ושבעה של הכתב הסיני. פירושו "עור", והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים.
במילון קאנגשי יש 94 תווים (מתוך 49,030) שניתן למצוא תחת שורש זה.
התפתחות

השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
השורש בכתב החותם הקטן (שְׂיָאוגְ'ווָאן, 小篆, xiǎozhuàn)
תווים נגזרים

| מספר קווים נוספים | תווים |
| --- | --- |
+0: 皮
+3: 皯
+5: 皰皱SC (=皺)
+6: 皲SC (=皸)
+7: 皳皴
+8: 皵
+9: 皶皷皸皹(=皸)
+10: 皺
+11: 皻
+12: 皼
+13: 皽
+15: 皾
לקריאה נוספת

Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}:  תחזוקה - ציטוט: location (link)
Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}:  (עזרה)
שגריר של רצון טוב

שגריר של רצון טוב הוא תפקיד המוענק על ידי ארגונים לידוען על מנת שיפעל למען רעיונות ומטרות הארגון ויפיץ אותם בארצות ולאוכלוסיות שונות.
מדינות וארגונים רבים, בהם סוכנויות האו"ם יוניצ"ף, אונסק"ו ועוד, משתמשים בשגרירים של רצון טוב להפצת מטרותיהם.
מספר מדינאים וידוענים משמשים כשגרירים של רצון טוב. ביניהם נשיא ארצות הברית לשעבר, ביל קלינטון, הכדורסלן טל ברודי, הזמרת שאקירה, זמרת האופרה ברברה הנדריקס, הכדורגלן לאו מסי, השחקנית אמה ווטסון והשחקנית מילי בובי בראון.
ראו גם

קונסול של כבוד
שגריר רצון טוב של קרן החירום הבינלאומית של האומות המאוחדות לילדים